da da da et nb en hbs_lat pt nn de da nb da da da de da sv en it de da fr en da da af da da da ro da de en da en da da af en da da ro da en fr da da et nb en hbs_lat pt nn de da nb da da da de da sv en it de da fr da en da sv da da da da da da da da da da da da da da da de da da da da da sv fr nb es es es en da da ca nb nb da da da da da da da nb en da da en da en da en
Hvordan tackler EU kønsbaseret vold? - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside E U Hvordan tackler EU kønsbaseret vold?
Kønsbaseret vold og vold i hjemmet er fortsat almindeligt i Europa og rammer særligt kvinder og piger. EU vil have foranstaltninger til at stoppe det.
EU-landene har love til at tackle vold mod en person pga. deres køn eller seksuel orientering, men EU mangler en fælles definition for kønsbaseret vold og fælles regler til at adressere problemet. Det er derfor, Europa-Parlamentet gentagne gange har opfordret til at styrke reglerne.
Kvinder og piger samt LGBTIQ+ personer er hovedsageligt ofrene, men mænd kan også blive påvirket. Det kan have negative konsekvenser for et individ såvel som inden for en familie, et samfund og på et økonomisk niveau.
Læs hvad Parlamentet gør for at få et socialt Europa.
Særlig regler til at straffe kønsbaseret vold
For bedre at kunne bekæmpe kønsbaseret vold i alle EU-lande opfordrede MEP’erne i september 2021 Kommissionen til at gøre det til en forbrydelse under EU’s lov på lige fod med terrorisme, menneskehandel, cyberkriminalitet, seksuel udnyttelse og hvidvaskning af penge. Dette vil give fælles juridiske definitioner, standarder og minimumsstraffe i hele EU.
Initiativet kommer efter, at Parlamentet i februar anmodede om at få et EU-direktiv til at forebygge og tackle alle former for kønsbaseret vold. Ved den anledning understregede MEP’erne behovet for at få en “EU-protokol for kønsbaseret vold i krisetider” til at tackle problemet og støtte ofre for vold i hjemmet. Tjenester såsom hjælpelinjer, indkvartering og sundhedspleje for ofrene skal inkluderes i en plan for “essentielle tjenester” i hvert EU-land, har Parlamentet sagt.
Tjek vores infografik over Covid-19’s konsekvenser for kvinder.
Det skønnes, at 22% af kvinder har oplevet fysisk og/eller seksuel vold, og 43% har oplevet psykisk vold, hvoraf det meste ikke anmeldes.
Hustruvold, der er sket oftere under pandemien, påvirker hele familien. I oktober 2021 opfordrede Parlamentet til at få nye tiltag til at beskytte ofre og i forældremyndighedskampe, hvor der er mistanke om vold, så høringer kan foregå i et børnevenligt miljø med trænede professionelle. MEP’erne opfordrede også EU-landene til at hjælpe ofrene med at opnå finansiel uafhængighed, hvilket skal gøre dem i stand til at kunne forlade forhold med misbrug og vold.
Ved aprils plenarsession 2022 opfordrede MEP’erne Kommissionen til at foreslå fælles EU’s retningslinjer til at beskytte børns rettigheder inden for civile, administrative og familieretlige sager. En betænkning siger, at en høring af et barn skal udføres af en dommer eller en trænet ekspert og intet pres må komme, heller ikke fra forældrene. MEP’erne opfordrede også EU-landene til vedtage tiltagene til at forbinde kriminelle og civile sager til at forebygge uoverenstemmelser mellem retslige og andre juridiske beslutninger, der skader børn.
Seksuel chikane og cybervold
Covid-19-pandemien har også ført til en dramatisk stigning i volden mod kvinder på de sociale medier og på internettet generelt. I december 2021 bad MEP’erne EU om at vedtage en fælles definition for kønsbaseret cybervold og gøre det strafbart ved lov med harmoniserede minimum- og maksimumstraffe for alle lande. Opfordringen byggede på en rapport fra 2016 om onlinechikane.
Blandt de handlinger, der skal straffes, har Parlamentet foreslået cyberchikane, stalking online, overtrædelser af privatlivet, optagelser og delinger af billeder med seksuelt overgreb, fjernkontrol og overvågning (deriblandt spioneringsapps); trusler og opfordringer til vold, sexistisk og hadefuld tale, induktion til selvskade, ikke-lovlig adgang til beskeder eller profiler på de sociale medier, overtrædelser af domstoles kommunikationsforbud og menneskehandel.
At færdiggøre EU’s tiltrædelse i Europarådets Istanbulkonvention om forebyggelse og bekæmpelse af vold mod kvinder og vold i hjemmet er også fortsat en prioritet. Alle EU-lande har underskrevet den, men kun nogle lande har ratificeret den. I januar 2021 roste Parlamentet Kommissionens intention om at foreslå tiltag til at opnå konventionens målsætninger i 2021, hvis nogle medlemslande fortsætter med at blokkere EU’s ratifikation.
Parlamentet har vedtaget love og betænkninger, der skal hjælpe til med at stoppe omskæring af kvinder og piger (FGM) i verden. Selvom denne praksis er ulovlig i EU og nogle lande rejser tiltale, selv hvis proceduren er foretaget uden for det pågældende land, skønnes det, at omkring 600.000 kvinder i Europa er blevet omskåret og yderligere 180.000 piger i højrisikozonen alene i 13 europæiske lande.
I 2019 var te Restorers, en gruppe på fem studerende fra Kenya, der udviklede en app til at hjælpe piger, der er blevet omskåret, blandt finalisterne til Parlamentets Sakharovpris for Tankefrihed.
Parlamentet gav i 2014 Sakharovprisen til den congolesiske gynækolog Denis Mukwege for hans arbejde med tusinder af ofre for bandevoldtægt og brutal seksuel vold i den Demokratiske Republik Congo.
Tidligere artikelKommunikationsforsker: Ruslands kommunikation er absurd – men kan stadig få fodfæste
Næste artikelNye puljer til den grønne omstilling åbner snart
RELATEREDE ARTIKLERMERE FRA FORFATTEREN
EU’s digitale markeds- og tjenestesakter forklaret
Region Sjælland er klar til at ansætte 200 ukrainske flygtninge
Færre danskere bor i Skåne – men flere svenskere i Østdanmark
To nye stoppesteder for havnebusserne i København
Sverige sender våben til en krigszone for første gang i 83 år
Sverige undtager flere grupper i ny anbefaling om covidtestning og karantæne
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...